23.9.2022
EL
Επίσημη Εφημερίδα της Ευρωπαϊκής Ένωσης
C 364/5
V (Γνωστοποιήσεις)
ΔΙΑΔΙΚΑΣΙΕΣ ΠΟΥ ΑΦΟΡΟΥΝ ΤΗΝ ΕΦΑΡΜΟΓΗ ΤΗΣ ΠΟΛΙΤΙΚΗΣ ΑΝΤΑΓΩΝΙΣΜΟΥ
ΕΥΡΩΠΑΪΚΗ ΕΠΙΤΡΟΠΗ Προηγούμενη κοινοποίηση συγκέντρωσης (Case M.10699 – SALMAR / NTS) (Κείμενο που παρουσιάζει ενδιαφέρον για τον ΕΟΧ)
(2022/C 364/04)
1.
Στις 12 Σεπτεμβρίου 2022, η Επιτροπή έλαβε κοινοποίηση προτεινόμενης συγκέντρωσης, σύμφωνα με το άρθρο 4 του κανονισμού (ΕΚ) αριθ.
139/2004 του Συμβουλίου (1).
Η κοινοποίηση αφορά τις ακόλουθες επιχειρήσεις: — Salmar ASA (« SalMar », Νορβηγία), που τελεί υπό τον τελικό έλεγχο της Kvarv AS, — NTS ASA («NTS», Νορβηγία).
Η SalMar θα αποκτήσει, κατά την έννοια του άρθρου 3 παράγραφος 1 στοιχείο β) του κανονισμού συγκεντρώσεων, τον έλεγχο του συνόλου της NTS.
Η συγκέντρωση πραγματοποιείται με δημόσια προσφορά που ανακοινώθηκε στις 17 Μαρτίου 2022.
2.
Οι επιχειρηματικές δραστηριότητες των εν λόγω επιχειρήσεων είναι οι εξής:
— Η Salmar είναι παραγωγός σολομού με δραστηριότητες εκτροφής και μεταποίησης στη Νορβηγία, την Ισλανδία και τη Σκωτία, ενώ η μητρική της Kvarv AS έχει και άλλες θυγατρικές που δραστηριοποιούνται στον κλάδο της υδατοκαλλιέργειας, — Η NTS, μέσω των θυγατρικών της SalmoNor AS, Norwegian Royal Salmon ASA και Frøy ASA, δραστηριοποιείται στην εκτροφή και μεταποίηση σολομού στη Νορβηγία και την Ισλανδία, καθώς και σε άλλα τμήματα του κλάδου της υδατοκαλλιέργειας.
3.
Κατόπιν προκαταρκτικής εξέτασης, η Επιτροπή διαπιστώνει ότι η κοινοποιηθείσα πράξη θα μπορούσε να εμπίπτει στο πεδίο εφαρμογής του κανονισμού συγκεντρώσεων.
Εντούτοις, επιφυλάσσεται να λάβει τελική απόφαση ως προς το σημείο αυτό.
4.
Η Επιτροπή καλεί τους ενδιαφερόμενους τρίτους να της υποβάλουν τυχόν παρατηρήσεις για την προτεινόμενη συγκέντρωση.
Οι παρατηρήσεις πρέπει να περιέλθουν στην Επιτροπή το αργότερο εντός 10 ημερών από την ημερομηνία της παρούσας δημοσίευσης.
Θα πρέπει πάντοτε να σημειώνονται τα ακόλουθα στοιχεία αναφοράς: M.10699 – SALMAR / NTS (1) ΕΕ L 24 της 29.1.2004, σ.
1 («κανονισμός συγκεντρώσεων»).